Пълнени домати с билково масло ♥ stuffed tomatoes with herb butter
### **bg**Представете си ситуация - след дълъг, тежък и отегчителноумопомрачителенработенден, на път за вкъщи трябва да се свършат милион неща от сорта на фризьор, зъболекар, родителски срещи до безкрай, покупки на учебни помагала и разни подобни, дето цяло лято се отлагат с идеята, че има време. Има, ама няма! В последните дни всичко се случва в движение - сфетофар - спирачки - звъня -  първа - деца, слизайте - втора - затварям - трета - газ - няма времеееее - мигач - завивам - стоп - долу съм, а вие къде сте - първа - пак стана никое време - втора - газ е, айде деее - трета - закъсняваме - стопове - бързо, бързо и т.н.- до безкрай... Мечтая си за времето в което спокойно ще се прибера и ще се размажа на канапето пред телевизора, може би с чаша добре охладено розе...ей така за разкош...и ако може някак си никой да не ми задава въпроса "кога ще вечеряме" или "а кога ще е готово" или "още колко остава за да се сготви"... И докато си мечтая, ще се възползвам от целия набор рецепти от типа *бързо - лесно - вкусно*, че сезона на лудостта тепърва започва.


### 


### Тук ще внеса една лека забелжка :) Аз напълник 6 домата, като разпределих по 2 броя на възрастен и по 1 на дете, т.е. нахраних четиричленното фемили с шест бройки. Доматите може да се сервират и като предястие и като основно, отново според зависи от предпочитанията :d


### **Билково масло:**


### То е много лесна работа, но си иска предварителна подготовка. Необходимо ви е **меко масло**, на стайна температура (250 г). Поставяте маслото в купа и добавяте ситно нарязани свежи подправки. Аз си отглеждам на балкона **мащерка**, **риган** и **див лук**,  та направих комбинация от тях. Една шепа от предпочитаните подправки се нарязва на ситно + малко сол и се добавя към маслото. Разпърква се добре, оформя се на салам и се увива в свежо фолио. От там в хладилника да се втвърди и при нужда се вади и използва :)


### [Пълнени домати с билково масло](https://culinarywithme.com/wp-content/uploads/2013/09/stuffed_tomatoes_1_small.jpg) **Пълнени домати:**


### Загрейте фурната на 220С.


### На дъното на подходяща тава разлейте **2-3 с.л. зехтин**.


### Отрежете капачетата на **6 средно големи домата**. С лъжица внимателно отстранете сърцевината, като внимавате да не разкъсате стените. Подредете в тавата и във всеки домат сложете по **1 ч.л. билково масло**, **1 с.л. сметана за готвене**, **1 с.л. **котидж** сирене** и по **1 яйце**. Поръсете със **сол** на вкус и **черен пипер** и запечете за около 30 минути. Сервираайте с още свежи подправки и препечени филийки, намазани с още от масълцето :) Да ви е сладко!


### 

